**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

 **POSĖDŽIO PROTOKOLAS**

2021-05-26 Nr. TAR-64

 Posėdžio data – 2021 m. gegužės 25 d.

 Pradžia – 13.00 val. (nuotoliniu būdu)

 Posėdžio pirmininkas – Kazys Bagdonas.

 Posėdžio sekretorė – Lietutė Demidova.

 Posėdyje dalyvauja komiteto nariai: Artūras Razbadauskas, Alina Velykienė, Antanas Kontautas, Arvydas Cesiulis, Vaida Raugelė. Nedalyvauja Jurij Šeršniov.

 Posėdyje dalyvauja Savivaldybės administracijos darbuotojai: Turto valdymo skyriaus vedėjas E. Simokaitis, Savivaldybės administracijos direktoriaus pavaduotoja A. Dirgėlienė.

 DARBOTVARKĖ (pritarta):

 1. Dėl Klaipėdos miesto savivaldybės tarybos 2012 m. sausio 27 d. sprendimo Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“ pakeitimo. Pranešėjas E. Simokaitis.

 2. Informacija apie COVID-19 situaciją mieste. Pranešėjai A. Cesiulis, A. Dirgėlienė.

 1. SVARSTYTA. Klaipėdos miesto savivaldybės tarybos 2012 m. sausio 27 d. sprendimo Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“ pakeitimas.

 Pranešėjas – E. Simokaitis. Informuoja, kad viešoji įstaiga Klaipėdos universitetinė ligoninė 2021-03-17 raštu Nr. 8-842 ir viešoji įstaiga Klaipėdos miesto poliklinika 2021-04-12 raštu Nr. 02-112 informavo Klaipėdos miesto savivaldybės administraciją, kad sveikatos įstaigų patalpose pageidauja išnuomoti dalį patalpų, kurios būtų skirtos spaudos kioskui ir gėrimų bei maisto pakuočių aparatams įrengti. Atsižvelgiant į tai keičiami Klaipėdos miesto savivaldybės nuomojamo turto sąrašo (toliau – Sąrašas) 2, 6, 7, 8 punktai ir papildoma 157 punktu. Keičiami 12, 19 punktai, 16 punktas, (vietoje buvusio adreso Pievų Tako g. 38, Klaipėda, kuris perduotas VĮ Turto bankui, įtraukiamas naujas adresas Tiltų g. 19-45, Klaipėda), 26 punktas (papildant 3 ir 4 punktais), 29 punktas (vietoje buvusio adreso Šilutės pl. 38, Klaipėda, kuris yra privatizuotas, įtraukiamas naujas adresas Aušros g. 41, Klaipėda), 32 punktas (vietoje buvusio adreso Turgaus g. 19, Klaipėda, kuris yra privatizuotas, įtraukiamas naujas adresas Pylimo g. 2A, Klaipėda).

 NUTARTA. Pritarti pateiktam sprendimo projektui (bendru sutarimu už-5).

 2. SVARSTYTA. Informacija apie COVID-19 situaciją mieste.

 Pranešėja – A. Dirgėlienė. Informuoja apie šios dienos situaciją Klaipėdos mieste.

 Pranešėjas – A. Cesiulis sako, kad atsiradus vakcinavimo centrui daug problemų išsisprendė. Teigia, kad nuo bendro besiskiepijančių gyventojų vidurkio, pagal statistiką, atsiliekama.

 A. Velykienė teigia, kad Savivaldybės administracija galėtų padaryti pranešimą spaudai, ką daryti gyventojams, norintiems gauti antrą vakciną (pasiskiepijusiems iki gegužės 12 d.). Prašo taip pat pateikti informaciją rusų kalba - padidinti informacijos sklaidą per rusakalbių bendruomenę.

 A. Cesiulis pritaria A. Velykienės pastebėjimams. Mano, kad tai reikia užfiksuoti, prisiminti ir, esant galimybei, įgyvendinti.

 NUTARTA. Informacija išklausyta.

 Posėdis baigėsi 0.25 val.

Posėdžio pirmininkas Kazys Bagdonas

Posėdžio sekretorė Lietutė Demidova